[จังหวัดลำพูน แถลงข่าวการตรวจยึดไม้สัก บริเวณบ้านจัดสรรคอกช้าง หมู่ ๘ และบ้านป่าไผ่ หมู่ ๑ อำเภอลี้](http://www.lamphun.go.th/officialwebsite/2013/?p=49678" \o "Permanent Link to จังหวัดลำพูน แถลงข่าวการตรวจยึดไม้สัก บริเวณบ้านจัดสรรคอกช้าง หมู่ ๘ และบ้านป่าไผ่ หมู่ ๑ อำเภอลี้)

วันที่ ๑๗ มิถุนายน ๒๕๕๗ นายสุวรรณ กล่าวสุนทร ผู้ว่าราชการจังหวัดลำพูน พร้อมด้วย พ.อ.บุณยืน อินกว่าง ผอ.กกล.รส.พล.ร.๗ สย.๑ จ.ลำพูน พ.อ.จิตติวัศร์ ศรสุวรรณ์ รอง ผอ.กอ.รมน.จ.ลำพูน พล.ต.ต.จรัณฐค์ วรพัฒนานันน์ ผบก.ภ.ลำพูน นายจำลอง เณรแย้ม ปลัดจังหวัดลำพูน นายสุวรรณทัสน์ ธนัญชัย ผู้อำนวยการสำนักงานทรัพยากรธรรมชาติและสิ่งแวดล้อมจังหวัดลำพูน นายอุดม จันตาใหม่ นายอำเภอลี้ แถลงข่าวการตรวจยึดไม้สัก บริเวณบ้านจัดสรรคอกช้าง หมู่ ๘ และบ้านป่าไผ่ หมู่ ๑ อำเภอลี้  โดยส่วนราชการในพื้นที่จังหวัดลำพูนที่สังกัดต่อกระทรวงมหาดไทย กระทรวงกลาโหม สำนักงานตำรวจแห่งชาติ กระทรวงทรัพยากรธรรมชาติและสิ่งแวดล้อม กองกำลังรักษาความสงบเรียบร้อย ได้สนธิกำลังร่วมกับเจ้าหน้าที่ป่าไม้ จากหน่วยป้องกันรักษาป่าไม้ ที่ ๑ (เชียงใหม่) เจ้าหน้าที่ฝ่ายปกครอง จากอำเภอลี้ เจ้าหน้าที่ตำรวจ จากสภ.ลี้ และเจ้าหน้าที่ทหาร จากกองร้อยเฉพาะกิจรักษาความสงบเรียบร้อย ที่ ๑ กองกำลังรักษาความสงบเรียบร้อย กองพลทหารราบ ที่ ๗ ส่วนแยก ๑ ได้เข้าร่วมตรวจสอบพื้นที่ ทั้ง ๒ จุด บริเวณบ้านจัดสรรคอกช้าง หมู่ ๘ ต.ป่าไผ่ อ.ลี้ ตรวจพบไม้สักท่อน จำนวน ๑๔๒ ท่อน ปริมาตร ๑๔.๐๘ ลบ.ม. และไม้สักแปรรูป จำนวน ๓๕ แผ่น/เหลี่ยม ปริมาตร ๒.๓๖ ลบ.ม. หลังจากนั้นได้เข้าตรวจสอบพื้นที่บ้านป่าไผ่ หมู่ ๑ ต.ป่าไผ่ อ.ลี้ ตรวจพบไม้สักท่อน จำนวน ๓๔๕ ท่อน ปริมาตร ๕.๕ ลบ.ม. โดยการสืบสวนสอบสวนหาตัวผู้เป็นเจ้าของหรือผู้กระทำความผิดในครั้งนี้ จะมอบหมายให้ ภ.จว.ลพ. ดำเนินการต่อไป